கேள்வி: மத்திய கலிமந்தான் - பொது பற்றி தகவல் சொல்.
பதில்: பாலாங்கா ராயா (''Palangka Raya'') நகரம், மத்திய கலிமந்தான் மாநிலத்தின் தலைநகரமாகச் செயல்படுகிறது. இந்த மாநகரத்தின் மக்கள்தொகை, 2010-இல் 2.2 மில்லியனுக்கும் அதிகமாக இருந்தது. 2015-ஆம் ஆண்டு மக்கள் தொகைக் கணக்கெடுப்பில் 2.49 மில்லியன்; 2020-ஆம் ஆண்டு மக்கள் தொகை கணக்கெடுப்பில் 2.67 மில்லியன்;Badan Pusat Statistik, Jakarta, 2021. 2021-ஆம் ஆண்டின் நடுப்பகுதியில் 2,702,200-ஆக உயர்ந்துள்ளது.Badan Pusat Statistik, Jakarta, 2022. மக்கள்தொகை வளர்ச்சி விகிதம் 1990 - 2000 ஆண்டுகளுக்கு இடையில் ஆண்டுக்கு 3.0% ஆக இருந்தது. அந்த நேரத்தில் இந்தோனேசியாவின் மிக உயர்ந்த மாநில வளர்ச்சி விகிதங்களில் ஒன்றாகும். 2000-ஆம் ஆண்டுக்குப் பின்னர், அடுத்த பத்தாண்டில் சராசரி ஆண்டு வளர்ச்சி விகிதம் 1.8% ஆக குறைந்தது. ஆனால் 2010-ஆம் ஆண்டின் தொடக்கத்தில் அது மீண்டும் உயர்ந்தது. மற்ற மாநிலங்களில் இருப்பதை விட, மத்திய கலிமந்தான் மாநிலத்தில் தயாக்கு மக்கள் பழங்குடி மக்கள் அதிகமாக உள்ளனர். தங்களுக்குத் தனி மாநிலம் வேண்டும் என கோரிக்கையை முன்வைத்த தயாக்கு மக்கள் பழங்குடி மக்கள், அதில் வெற்றியும் கண்டனர். அவர்களின் கோரிக்கைக்கு இணங்கிய இந்தோனேசிய அரசாங்கம், அவர்களுக்காகவே மத்திய கலிமந்தான் மாநிலத்தை உருவாக்கிக் கொடுத்தது.
கேள்வி: மத்திய கலிமந்தான் - வரலாறு பற்றி விளக்கவும்.
பதில்: 18-ஆம் நூற்றாண்டில் இருந்து கலிமந்தானின் மத்தியப் பகுதியும்; அதன் தயாக்கு மக்கள் குடிமக்களும் பஞ்சார் சுல்தானகம் (''Sultanate of Banjar'') ஆளப்பட்டு வந்தனர். இரண்டாம் உலகப் போர் பிறகு இந்தோனேசியா சுதந்திரம் அடைந்தது. அதைத் தொடர்ந்து, தயாக்கு மக்கள் பழங்குடியினர் தெற்கு கலிமந்தான் மாநிலத்தில் (''South Kalimantan Province'') தங்களுக்கு என தனி ஒரு மாநிலத்தைக் கோரினர். 1957-ஆம் ஆண்டில் தெற்கு கலிமந்தான் மாநிலத்தில் இருந்த முசுலிம் மக்களிடம் இருந்து தயாக்கு மக்கள் மக்களுக்கு அதிக சுயாட்சியை வழங்குவதற்காக தெற்கு கலிமந்தான் மாநிலம் பிரிக்கப்பட்டது. 1957 ஆம் ஆண்டு மே 23-ஆம் தேதி இந்தோனேசிய அரசாங்கத்தால் அந்த மாற்றம் அங்கீகரிக்கப்பட்டது.
கேள்வி: மத்திய கலிமந்தான் - ஆறுகள் பற்றி நீங்கள் என்ன அறிந்துள்ளீர்கள்?
பதில்: மத்திய கலிமந்தானில் சுவானர் மலைகளின் வடக்கே உள்ள நீர்ப்பிடிப்புப் பகுதிகளில் இருந்து ஜாவா கடல் வரை பாயும் ஆறுகள் ஏராளமாக உள்ளன. முக்கிய ஆறுகள் பின்வருமாறு: * பாரிட்டோ ஆறு (900 கி.மீ.) - (''Barito River'') * கபுவாஸ் ஆறு (600 கி.மீ.) - (''Kapuas River'') * ககாயான் ஆறு (600 கி.மீ.) - (''Kahayan River'') * கத்திங்கான் ஆறு (600 கி.மீ.) - (''Katingan River'') * மெண்டாவாய் ஆறு (400 கி.மீ.) - (''Mendawai River'') * செருயான் ஆறு (350 கி.மீ.) - (''Seruyan River'') * லாமண்டாவ் ஆறு (300 கி.மீ.) - (''Lamandau River'') * அருட் ஆறு (250 கி.மீ.) - (''Arut River'') * சபாங்காவ் ஆறு (200 கி.மீ.) - (''Sabangau River'') * குமாய் ஆறு (179 கி.மீ.) - (''Kumai River'') * ஜெலாய் ஆறு (100 கி.மீ.) - (''Jelai River'') மத்திய கலிமந்தான் மாநிலத்தின் முக்கியமான போக்குவரத்து முறைகளில் ஆற்றுப் போக்குவரத்து முறைதான் முதன்மையான இடம் வகிக்கின்றது. இந்த மாநிலத்தின் வளர்ச்சி அடையாத உள்கட்டமைப்பு நிலைக்கு, அதன் ஆறுகளே அதற்கு பெரிய பொருளாதார உறுதுணைகளாக விளங்குகின்றன.